Introduccio

=Introducció a la pràctica=

Per començar a el.laborar aquesta pràctica, comentar que l'ús de les TIC, cada cop, evidentment, és i ha de ser, més present en l'educació, ja sigui educació a distància com educació presencial. Per aquesta raó, personalment, trobem molt important, adaptar les diferents teories de l'aprenentatge als nous mitjans. Cal recordar, que l'important en l'aprenentatge, sota el nostre punt de vista, //és què s'aprén i no com s'aprén//. Per tant, independentment del mitjà d'aprenentatge, és bàsic conèixer les diferents teories per tal que els docents puguin utilitzar totes les eines i idees necessàries per a desenvolupar un bon ensenyament, la finalitat del qual serà un bon aprenentatge. Les TIC, que caracteritzen l’aprenentatge virtual, condicionen el tipus de recursos pedagògics que podem utilitzar. La riquesa d’un espai formatiu estarà determinada per l’encert amb què hagi estat dissenyat i no per l’ús d’una tecnologia en particular. Pensem que l’estudiant és el protagonista del seu propi procés d’aprenentatge i el professor deixa de ser un instructor i es converteix en un facilitador de l’aprenentatge. L’acció docent és el resultat d’una integració adequada dels recursos tecnològics disponibles amb un model pedagògic dissenyat a mida de l’estudiant. Creiem que l’aprenentatge virtual no es basa en convertir el contingut en una mercaderia. Encara que el contingut sigui important, la interacció entre estudiants i professors és essencial.

